**מחוון חדש ומעודכן להערכת עבודת חקר ביחידה החמישית (חקר כמותי) 1/1/2015**

|  |  |  |  |
| --- | --- | --- | --- |
| **קריטריונים מפורטים** |  | **מבנה העבודה** | |
| * הצגה כללית של תחום הדעת ושל חשיבותו, ושל התופעות הספציפיות הנחקרות (ב"תחום הדעת" אין הכוונה לדיסציפלינה כגון "פסיכולוגיה" אלא לעולם תוכן כגון "דימוי עצמי") (1 נק') * הצגה של שאלת החקר. (1 נק') * הצגה של השערת החקר. (1 נק') * הצגת ראשי הפרקים המרכזיים של הרקע התיאורטי, תוך התייחסות למשתנים בחקר(1 נק') * הצגת כלי החקר (שאלון/ ניסוי/ניתוח תוכן((1 נק') | 5 | **מבוא** | |
| * סקירה תיאורטית של כל אחד מהמשתנים, הכוללת הגדרה נומינלית, תיאוריות/מחקרים /מושגים מתחום הדעת ונתונים אמפיריים רלוונטיים ממחקרים עדכניים. (3 נק' \* 2 פרקים) * פרק מקשר בין המשתנים (מחקר ו/או תיאוריה ו/או רעיונות תיאורטיים) (3 נק') * פסקת סיום קצרה בכל פרק הסוקרת את הרעיונות המרכזיים שהופיעו בפרק.(1 נק'\*3 פרקים) * שילוב של **לפחות שני מקורות** ביבליוגראפיים בכל פרק. (1 נק'\* 3פרקים) * שימוש באסטרטגיה של מיזוג טקסטים בכל אחד מפרקי הסקירה התיאורטית. (1 נק'\*3 פרקים) | 18 | **רקע תיאורטי** | |
| * הצגת שאלת החקר (1 נק') * הצגת השערת החקר (1 נק') * הצגת המשתנים: הגדרה נומינלית (2 \* 1 נק') ואופרטיבית (2\* 1 נק') לכל אחד מן המשתנים. | 6 | **הצגת החקר** | **מבוא לחלק המעשי** |
| * ציון כלי החקר באמצעותו נעשה איסוף הנתונים (1 נק') והנימוק לבחירתו *(*1 נק')*.* * **תיאור כלי החקר: איזה משתנה** או מרכיב של משתנה **נבדק בכל פריט** (או קבוצת פריטים) (כולל פירוט שאלות הפוכות ואופן קידודן, במידה ויש) (3 נק') * השאלות/היגדים המופיעים בכלי החקר רלוונטיים ומנוסחים בבהירות.(3 נק') * תיאור אופן חישוב **ציונו** של הנבדק בכל משתנה(2\*2), וכיצד מחולקים הנבדקים על-פי ציוניהם (טווח הציונים). (1 נק') | 13 | **כלי החקר** |
| * הצגת המדגם – אוכלוסיית המחקר (**מספר** הנבדקים **ואופן דגימתם**, **שיוכם** לקבוצות המחקר, **מאפיינים** רלוונטיים (גיל, מין וכיו"ב). | 3 | **מדגם** |
| * תיאור: **היכן** נעשה החקר (1 נק'), **מתי** (1 נק')**, כמה** זמן זה לקח (1 נק') (וכמה פעמים), האם נעשה לבד או בקבוצה(1 נק'), מה הוסבר לנבדקים (1 נק'), כיצד נשמרו פרטיותם וזכותם להפסקת השתתפות (1 נק') * הצגת המדדים הסטטיסטיים (ממוצע, שכיח, התפלגות) בהם נעשה שימוש (לפחות שניים) (2 נק') | 8 | **מהלך החקר** |
| * הצגת הממצאים עבור המשתנה התלוי בכללותו. (2 נק') * הצגת הממצאים **למקבצי פריטים** המודדים יחדיו משתנה, או הגדרה אופרטיבית שלו. (2 נק') (הצגת הממצאים לכל הגדרה אופרטיבית בנפרד במידה וישנה יותר מהגדרה אופרטיבית אחת, אם כי **אין הכרח שתהיה יותר מהגדרה אופרטיבית אחת)** * הצגת כל ממצא (פרטני/כללי) בשלוש צורות שונות: טבלה, גרף, הסבר מילולי. (3 נק') * ההסבר המילולי מתייחס למגמות מרכזיות / מיוחדות/ בולטות/ שעולות מהטבלה והגרף. (1 נק') * בטבלאות מוצגים לפחות שני מדדים סטטיסטיים. (1 נק') * הנתונים בגרף מוצגים באחוזים וע"פ הכללים. (1 נק') * התאמת סוג הגרף לסוג המשתנה. (2 נק') * לכל גרף ולכל טבלה – כותרת ומספור. (2 נק') | 14 | **ממצאים** | |
| * הדיון בנוי במבנה לוגי של טיעון: טענה + נימוקים. (2 נק') * הדיון נפתח בטענה המציגה את השערת החקר כפי שנוסחה בראשית העבודה. (1 נק') * הצגה לוגית של הנימוקים (מסוג הסבר ו/או ראיה) המאששים ו/או המפריכים את הטענה. (4 נק') * קישור בין נימוקי ההסבר והראיות מהחלק התיאורטי (כולל הפניה ביבליוגרפית) לבין נימוקי הראיה מחקר השדה. (2 נק') * הסבר התוצאות (מדוע ההשערה אוששה/הופרכה), כולל ביקורת על המחקר. (3 נק') | 12 | **דיון, סיכום ומסקנות** | |
| * כתיבת **יומן רפלקציה** הכולל מענה לפחות ל5 שאלות לאחר החלק התיאורטי ו5 שאלות בסוף העבודה (12 נקודות – 6 לכל נקודת זמן) בתוך היומן נעשה שימוש ב: * **מטה אסטרטגיה** – המללת ידע על תהליכי חשיבה הקשורים **למיומנויות החקר** – אסטרטגיות החשיבה בהם השתמש התלמיד במהלך כתיבת העבודה. (3X2 נק') * **מטה קוגניציה –** המללת ידע על תהליכי חשיבה הקשורים **לתהליכי העבודה** בכלל. (התהליך הלימודי/התהליך האישי/ההיבט הערכי-חברתי) (3X2 נק') | 12 | **רפלקציה** | |
| * נעשה שימוש בחמישה מקורות ביבליוגראפיים לפחות. (1 נק') \* בעבודה שכתבו 3 תלמידים 6 מקורות לפחות. * נעשה שימוש עקבי בכללי הציטוט המקובלים. (1 נק') * נעשה שימוש במקורות עדכניים (מקור תיאורטי קלאסי אינו מוגבל בשנים). (1 נק') * **הלימה** בין הרשימה לבין העבודה (כל מקור בעבודה מופיע ברשימה ולהפך) (1 נק') * **הרשימה הביבליוגראפית**  כתובה על פי הכללים המחייבים. (1 נק') | 5 | **מקורות** | |
| * שער העבודה כולל את הפרטים הנדרשים. (1 נק') * תוכן עניינים מפורט וכולל מספרי עמודים. (1 נק') * העמודים בעבודה ממוספרים. (1 נק') * מראה אחיד של כל חלקי העבודה: גופן, רווח בין השורות ועימוד. (1 נק') | 4 | **צורת העבודה** | |
|  | 100 | **סה"כ** | |